Helt av Belarus

Helt av Belarus (belarusisk: Герой Беларусi) er en belarusisk orden. Utmerkelsen ble innstiftet 13. april 1995 av Belarus’ Øverste sovjet. Den som hedres med ærestittelen mottar samtidig et synlig tegn på dette. Æresbevisningen tildeles av Belarus’ president. Den er Belarus’ fornemste utmerkelse.«State Awards and Prizes», Belarus’ president. Lest 19. november 2015.«Belarus» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 872.

 Insignier 
Den som hedres med tittelen Helt av Belarus mottar samtidig et ordenstegn i form av en fasettert femtagget stjerne opphengt i et bånd delt i rødt og grønt. Fargene i båndet er å finne i Belarus’ flagg. Ordenstegnet er direkte basert på det som fulgte med æresbevisningen Helt av Sovjetunionen.

 Tildeling 
Per november 2015 var ærestittelen tildelt elleve personer.«Heroes of Belarus», Belarus’ president. Lest 19. november 2015. Filaret Vakhromejev og Darja Domratsjeva er blant dem som er hedret med tittelen.

 Referanser 

Eksterne lenker
 Звание «Герой Беларуси» и медаль Героя Беларуси , av Anatoly Nikitin.

Kategori:Belarusisk samfunn
Kategori:Ordener
Kategori:Utmerkelser etablert i 1995